CELEX: 62010CA0030
Language: sk
Date: 2011-02-10 00:00:00
Title: Vec C-30/10: Rozsudok Súdneho dvora (ôsma komora) z  10. februára 2011 (návrh na začatie prejudiciálneho konania, ktorý podal Linköpings tingsrätt — Švédsko) — Lotta Andersson/Staten genom Kronofogdemyndigheten i Jönköping, Tillsynsmyndigheten (Návrh na začatie prejudiciálneho konania — Smernica 80/987/EHS — Článok 10 písm. c) — Vnútroštátne ustanovenie — Záruka výplaty neuspokojených nárokov zamestnancov — Vylúčenie osôb, ktoré boli počas šiestich mesiacov pred podaním návrhu na vyhlásenie konkurzu na spoločnosť, ktorá ich zamestnávala, vlastníkmi podstatnej časti tejto spoločnosti a mali v nej významný vplyv)

2.4.2011   
            
            
               SK
            
            
               Úradný vestník Európskej únie
            
            
               C 103/9
            
         Rozsudok Súdneho dvora (ôsma komora) z 10. februára 2011 (návrh na začatie prejudiciálneho konania, ktorý podal Linköpings tingsrätt — Švédsko) — Lotta Andersson/Staten genom Kronofogdemyndigheten i Jönköping, Tillsynsmyndigheten
   (Vec C-30/10) (1)
   
   (Návrh na začatie prejudiciálneho konania - Smernica 80/987/EHS - Článok 10 písm. c) - Vnútroštátne ustanovenie - Záruka výplaty neuspokojených nárokov zamestnancov - Vylúčenie osôb, ktoré boli počas šiestich mesiacov pred podaním návrhu na vyhlásenie konkurzu na spoločnosť, ktorá ich zamestnávala, vlastníkmi podstatnej časti tejto spoločnosti a mali v nej významný vplyv)
   2011/C 103/13
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Linköpings tingsrätt
   
      Účastníci konania pred vnútroštátnym súdom
   
   
      Žalobkyňa: Lotta Andersson
   
      Žalovaný: Staten genom Kronofogdemyndigheten i Jönköping, Tillsynsmyndigheten
   
      Predmet veci
   
   Návrh na začatie prejudiciálneho konania — Linköpings tingsrätt — Výklad článku 10 písm. c) smernice Rady 80/987/EHS z 20. októbra 1980 o aproximácii právnych predpisov členských štátov, vzťahujúcich sa na ochranu zamestnancov v prípade platobnej neschopnosti ich zamestnávateľa, zmenenej a doplnenej smernicou 2002/74/ES — Vnútroštátna právna úprava vylučujúca z okruhu osôb, na ktoré sa vzťahuje záruka vyplatenia neuspokojených pohľadávok zamestnancov, osoby, ktoré menej ako šesť mesiacov pred návrhom na vyhlásenie konkurzu na spoločnosť, ktorá ich zamestnávala, boli vlastníkmi podstatnej časti tejto spoločnosti a mali v nej významný vplyv
   
      Výrok rozsudku
   
   Článok 12 písm. c) smernice Európskeho parlamentu a Rady 2008/94/ES z 22. októbra 2008 o ochrane zamestnancov pri platobnej neschopnosti ich zamestnávateľa (kodifikované znenie) sa má vykladať v tom zmysle, že nebráni ustanoveniu vnútroštátneho práva, ktoré vylučuje zamestnanca z priznania záruky na výplatu neuspokojených nárokov zamestnancov z dôvodu, že bol sám alebo spolu s rodinnými príslušníkmi vlastníkom podstatnej časti dotknutej spoločnosti a mal na jej činnosti významný vplyv počas šiestich mesiacov pred podaním návrhu na vyhlásenie konkurzu na túto spoločnosť.
   
      (1)  Ú. v. EÚ C 100, 17.4.2010.